
Në kuadër të procesit të zhvillimit të Strategjisë për Zhvillim  Ekonomik Lokal 2018-2023 janë inicuar procedurat për zotimin e mjeteve për organizmin e diskutimeve dhe konsultimeve publike të strategjise me hisedarët dhe akterët tjerë relevant. Poashtu, janë inicuar procedurat për organizimin e punëtorisë në të cilën grupi punues dhe akteret tjerë do të diskutojnë analizën e konkurrueshmërisë ekonomike të Komunës, objektivat, aktivitetet dhe projektet përmes të cilave do të mundësohet implementimi i Strategjisë për Zhvillim  Ekonomik Lokal 2018-2023. 

Me organizatën PEN kemi mbajtur takimin përmbyllës për projektin e mbështetur dhe implementuar nga kjo organizatë. Gjate ketij takimi është prezentuar raporti përfundimtar me rekomandime i cili është fokusuar në pjesëmarrjen e gruas në këshillat e fshatrave. 
Me qëllim të nxitjes së zhvillimit ekonomik lokal përmes promovimit të turizmit, Drejtorati per Ekonomi dhe Zhvillim ka filluar zhvillimin e broshurave të cilat kanë për qëllim nxitjen e turizmit në Shpellë të Gadimës, Janjevë, Blinajë dhe në Komunën e Lipjanit si tërësi.

Përqindja e inkasimit të të hyrave nga qeraja, në këtë periudhë raportuese, është më e madhe për mbi 100% në krahasim me periudhën e njejtë të vitit 2017. 
Ne kuadër të projektit “Përmirësimi i Klimës së Investimeve II përmes thjeshtëzimit të procedurave administrative” IFC/Bankën Boterore ka dorezuar draft raportin në të cilin janë përfshirë të gjeturat lidhur me procedurat administrative të lëshuara nga komuna dhe rekomandimet gjenerale si dhe specifike për të përmirësuar ato, si dhe listën e procedurave administrative që lëshon Komuna e Lipjan-it me informacion të detajuar mbi frekuencat, tarifat dhe koston. 
Bazuar në të dhënat ë zyrës OneStop-Shop, numri i bizneseve aktive në Komunën ë Lipjanit është 2,589.
Si pjësë e informimit të rregullt mujor, Drejtorati për Ekonomi dhe Zhvillim ka informuar Sekorin Pronësoro-Juridik për pagesën e qerave, bazuar në kontratat e lidhura për lokalet dhe pronat tjera komunale. 
Me perfaqësuesit e ASB-Preda+ kemi mbajtur një takim në të cilin është diskutuar mundësia e aplikimit në fondet e kësaj organizate me një projekt kapital deri në 10,000.00€. Në këtë garë do të marrin pjesë 11 Komuna, nga të cilat vetëm 5 do të përfitojnë. 

